CELEX: 62019TN0640
Language: el
Date: 2019-09-25 00:00:00
Title: Υπόθεση T-640/19: Προσφυγή της 25ης Σεπτεμβρίου 2019 – Sasol Germany κ.λπ. κατά ECHA

2.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 406/35
            
         
      Προσφυγή της 25ης Σεπτεμβρίου 2019 – Sasol Germany κ.λπ. κατά ECHA
      (Υπόθεση T-640/19)
      (2019/C 406/45)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Sasol Germany GmbH (Αμβούργο, Γερμανία), SI Group - Béthune (Béthune, Γαλλία), BASF SE (Ludwigshafen am Rhein, Γερμανία) (εκπρόσωποι: C. Mereu, P. Sellar και S. Saez Moreno, δικηγόροι)
      
         Καθού: Ευρωπαϊκός Οργανισμός Χημικών Προϊόντων (ECHA)
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει εν μέρει την προσβαλλόμενη πράξη καθόσον περιλαμβάνει την 4-tert-βουτυλοφαινόλη (PTBP) ως ουσία που προκαλεί πολύ μεγάλη ανησυχία (SVHC) στον κατάλογο υποψηφίων ουσιών προς ενδεχόμενη ένταξη στο παράρτημα XIV του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου (1)·
               
            
                  —
               
               
                  να καταδικάσει τον καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, οι προσφεύγουσες προβάλλουν πέντε λόγους ακυρώσεως.
      
                  1.
               
               
                  Ο πρώτος λόγος ακυρώσεως αντλείται από παραβίαση των κριτηρίων ενδοκρινικής διαταραχής και από μη ορθή συνεκτίμηση της αποδεικτικής αξίας των στοιχείων που προσκομίστηκαν, δεδομένου ότι ο καθού δεν απέδειξε την ύπαρξη επιστημονικών στοιχείων τα οποία να τεκμηριώνουν ότι είναι πιθανόν να επέλθουν σοβαρές επιπτώσεις στην υγεία του ανθρώπου ή το περιβάλλον.
               
            
                  2.
               
               
                  Ο δεύτερος λόγος ακυρώσεως αντλείται από παράβαση του άρθρου 57, στοιχείο στ', του κανονισμού (ΕΚ) 1907/2006 αναφορικά με το «ισοδύναμο επίπεδο ανησυχίας», δεδομένου ότι
                  
                              —
                           
                           
                              πρώτον, για την απαιτούμενη βάσει του κανονισμού (ΕΚ) 1907/2006 αξιολόγηση του «ισοδύναμου επιπέδου ανησυχίας» δεν ελήφθησαν υπόψη άλλοι παράγοντες πέραν εκείνων οι οποίοι σχετίζονται με τους κινδύνους που απορρέουν από τις εγγενείς ιδιότητες της ουσίας, ούτε συνεκτιμήθηκαν παράγοντες όπως η βιοαποδομησιμότητα της ουσίας PTBP, οι οποίοι έπρεπε να έχουν ληφθεί υπόψη στο πλαίσιο της εν λόγω αξιολόγησης (ή συνεκτιμήθηκαν μεν, αλλά υπό τη μορφή απλής εικασίας)·
                           
                        
                              —
                           
                           
                              δεύτερον, το προτείνον κράτος μέλος, η Γερμανία, στηρίχθηκε σε αναξιόπιστα στοιχεία και άνευ τεκμηρίωσης σύγκριση με τις ιδιότητες άλλης ουσίας·
                           
                        
                              —
                           
                           
                              τρίτον, η προσβαλλόμενη απόφαση έκρινε ότι η PTBP ισοδυναμεί με ουσία ΚΜΤ, γεγονός το οποίο δεν αιτιολογείται επαρκώς βάσει επιστημονικών δεδομένων.
                           
                        
            
                  3.
               
               
                  Ο τρίτος λόγος ακυρώσεως αντλείται από πρόδηλη πλάνη εκτιμήσεως/αδυναμία προσεκτικής συνεκτιμήσεως όλων των σχετικών πληροφοριών, ιδίως δε των δεδομένων έκθεσης.
               
            
                  4.
               
               
                  Ο τέταρτος λόγος ακυρώσεως αντλείται από παραβίαση της αρχής της αναλογικότητας/αδυναμία επιλογής των λιγότερο επαχθών λύσεων.
               
            
                  5.
               
               
                  Ο πέμπτος λόγος ακυρώσεως αντλείται από παραβίαση της αρχής της αναλογικότητας/αδυναμία διεξαγωγής της δέουσας αναλύσεως των επιλογών διαχείρισης του κινδύνου, λαμβανομένων υπόψη των ήδη εφαρμοζόμενων μέτρων διαχείρισης του κινδύνου.
               
            
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, 30.12.2006, σ. 1).